Ńdɔ bǒd yā Éfraím bə́ ngádzó ai Gédéon nâ: “Zǎ dzama o hə́ bɔ̄ bíā dí nə́ təge bía lóe éyɔŋ ǒ kələ lúman ai Madiân ?” Bə́ ngakɔ́bɔ fɔ́ɔ́ ai nyé éyə̄gan áyɔ̄g. 2Nyé ai bɔ́ nâ: “Yə bíā mína byâvəgan ? Ngǎ mətog mə́ Efraím mâlod məkwé mə́ wɔ̂n mə́ Aviɛzer? 3Á mɔ́ máán ńgɔ Zambá ā və́ miǹkúkúmá yā Madiân Orev ai Zêv, dzé ndzɔ̄ mə̌ bɔ̄ é nə́ dzǎm vəgan ai mínā ?” Á kɔ́bɔ a ngáman kɔ́bɔ́ nālá, ńdɔ̄ ólún bə́ ngábə́ bələ́ ai nyé ó ngáman vɔ́bi.